Հայաստանյան նոր իրավիճակում հաճախադեպ են դարձել սենսացիոն հայտարարությունները։ Դրանք սենսացիոն են՝ լրատվամիջոցների ներկայացմամբ։ Թե չէ այն, ինչ հայտարարվում և մատուցվում է իբրև սենսացիոն, իրականում լայն հանրությանը վաղուց հայտնի իրողություններ են։ Որպես կանոն, սենսացիաները վերաբերում են նախկին բարձրաստիճան իշխանավորների, մեղմ ասած, չարաշահումներին։ Եվ եթե նմանատիպ հայտարարություններն արվեին ասենք մինչև հեղափոխությունը, ապա դրանք իսկապես սենսացիոն կլինեին։